## Pravilnik o izmjenama i dopunama Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 2/2009 (3.1.2009.), Pravilnik o izmjenama i dopunama Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

50

Na osnovi članka 131., a u svezi s člankom 132. Zakona o obveznom zdravstvenom osiguranju (»Narodne novine« broj 150/08.) i članka 19. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.) Upravno vijeće Hrvatskog zavoda za zdravstveno osiguranje na 63. sjednici održanoj 30. prosinca 2008. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora, donijelo je

PRAVILNIK

O IZMJENAMA I DOPUNAMA PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 142/06., 11/07., 80/07., 134/07., 34/08. i 133/08.) u članku 2. stavku 1. brojevi: »14., 15. i 16.« zamjenjuju se brojevima: »15., 16. i 17.«.

Članak 2.

U članku 3. stavku 1. brojevi: »15. i 16.« zamjenjuju se brojevima: »16. i 17.«.

U stavku 3. broj: »16.« zamjenjuje se brojem: »17.«.

U stavku 5. broj: »17.« zamjenjuje se brojem: »19.«, a tekst: »člankom 15. stavkom 2. točkom 2., 3. i 5.« zamjenjuje se tekstom: »člankom 16. stavkom 3. točkom 4.«.

Članak 3.

U članku 4. stavak 2. mijenja se i glasi:

»Novčana sredstva za zdravstvenu zaštitu iz stavka 1. ovog članka raspoređuju se za 2009. godinu kako slijedi:

|  |  |  |
| --- | --- | --- |
| Red. broj | VRSTA PRAVA | Ukupni iznos za pojedino pravo u kn |
|  | I. PRAVO NA ZDRAVSTVENU ZAŠTITU |  |
| 1. | Primarna razina zdravstvene zaštite |  |
| 1.1. | Primarna zdravstvena zaštita | 2.750.000.000 |
| 1.2. | Hitna medicinska pomoć i sanitetski prijevoz | 550.000.000 |
| 1.3. | Zdravstvena njega u kući | 155.000.000 |
| 1.4. | Pravo na korištenje lijekova na recept | 3.330.946.268 |
| 1.5. | Cjepiva | 105.000.000 |
| 2. | Sekundarna i tercijarna razina zdravstvene zaštite |  |
| 2.1. | Specijalističko-konzilijarna zdravstvena zaštita – izvanbolnička i stacionari u domu zdravlja | 705.000.000 |
| 2.1.1. | Prevencija ovisnosti | 15.000.000 |
| 2.2. | Bolnička i specijalističko-konzilijarna zdravstvena zaštita u bolničkim zdravstvenim ustanovama | 9.107.000.000 |
| 2.2.1. | Transfuzijska medicina | 75.000.000 |
| 2.2.2. | Umjetne pužnice | 3.000.000 |
| 2.2.3. | Posebno skupi lijekovi | 510.000.000 |
| 2.2.4. | Transplantacije u bolnicama | 82.000.000 |
| 2.2.5. | Eksplantacije u bolnicama | 7.000.000 |
| 2.2.6. | Intervencijska kardiologija | 25.000.000 |
| 2.2.7. | Intervencijska neurologija | 10.000.000 |
| 2.3. | Posebni programi na tercijarnoj razini | 28.772.000 |
| 3. | Rano otkrivanje zloćudnih bolesti | 40.000.000 |
| 4. | Pravo na ortopedska i druga pomagala | 580.000.000 |
| 5. | Zdravstvena zaštita u inozemstvu | 45.000.000 |
| 6. | Ostali troškovi zdravstvene zaštite | 43.000.000 |
|  | UKUPNA ZDRAVSTVENA ZAŠTITA | 18.166.718.268 |

«

Članak 4.

U članku 8. stavku 1. pod točkom 5. iza riječi »njege« dodaju se riječi: »u kući bolesnika, a pod točkom 11. riječi. »hitne medicinske pomoći« zamjenjuju se riječima: »hitne medicine«.

Članak 5.

U članku 10. stavku 1. riječi: »hitne medicinske pomoći« zamjenjuju se riječima: »hitne medicine«.

U tablici iz stavka 1. riječi: »hitna medicinska pomoć« zamjenjuju se riječima: »hitna medicina«.

Članak 6.

U članku 13. stavku 1. riječi: »HMP« i »hitne medicinske pomoći« zamjenjuju se riječima: »hitne medicine«.

Članak 7.

U članku 14. stavku 1. riječi:«hitna medicinska pomoć« zamjenjuju se riječima: »hitna medicina«.

Članak 8.

U članku 15. stavku 1. riječi: »hitne medicinska pomoć« zamjenjuju se riječima: »hitne medicine«.

Članak 9.

Članak 18. mijenja se i glasi:

»Članak 18.

Standard postupaka i usluga u djelatnosti stomatološke zdravstvene zaštite (polivalentne) utvrđen je kako slijedi:

1. Osnovna stomatološka zaštita djece do 18 godina

a – palijativna stomatološka zaštita djece do 18 godina

|  |  |
| --- | --- |
| ŠIFRA | PALIJATIVNA STOMATOLOŠKA ZAŠTITA |
| 11031 | Prvi stomatološki pregled |
| 11032 | Kontrolni stomatološki pregled |
| 11601 | Konzultacija stomatologa |
| 45394 | Impregnacija ili zaštita zuba |
| 52304 | Liječenje rane (alveolitis- kompl. post ex) |
| 52360 | Neizravno ili izravno prekrivanje pulpe |
| 52361 | Vitalna amputacija |
| 52371 | Mortalna amputacija mliječnog zuba |
| 52379 | Trajno cementiranje ili skidanje krunice |
| 52401 | Incizija parodontalnog apscesa |
| 52402 | Trepanacija pulpnog kanala |
| 52421 | Konzervativno liječenje teškog nicanja umnjaka |
| 88910 | Površinska anestezija |
| 88911 | Lokalna infiltracijska anestezija odnosno provodna anestezija |
| 88941 | Zaustavljanje krvarenja nakon ekstrakcije zuba |
| 91001 | Propisivanje lijekova na recept ili izdavanje uputnica |
| 93001 | Provizorni ispun iz cementa |
| 93002 | Prva pomoć (provizorij+lijek) |

b – preventivna stomatološka zaštita djece do 18 godina

|  |  |
| --- | --- |
| ŠIFRA | PREVENTIVNA STOMATOLOŠKA ZAŠTITA |
| 11031 | Prvi stomatološki pregled |
| 11032 | Kontrolni stomatološki pregled |
| 47201 | Serijski stomatološki pregled predškolskog djeteta |
| 47302 | Serijski stomatološki pregled školskog djeteta |
| 45390 | Punjenje fisura na kutnjacima po zubu |
| 45320 | Topikalna aplikacija fluorida |
| 52356 | Jetkanje cakline |

c – kurativna stomatološka zaštita djece do 18 godina

|  |  |
| --- | --- |
| ŠIFRA | KURATIVNA STOMATOLOŠKA ZAŠTITA |
| 31006 | Očitavanje obične intraoralne snimke zuba |
| 31013 | Očitavanje ortopantomografske snimke zuba |
| 52301 | Ekstrakcija jednokorijenskog zuba |
| 52302 | Ekstrakcija višekorijenskog zuba |
| 52323 | Ispun jednoplošni kod školske djece |
| 52324 | Ispun dvoplošni kod školske djece |
| 52325 | Ispun troplošni kod školske djece do 18 god.(ili dograđivanje krune s obručem ili s dentinskim vijkom) |
| 52326 | Ispun jednoplošni kod predškolske djece |
| 52327 | Ispun dvoplošni kod predškolske djece |
| 52328 | Ispun troplošni kod predškolske djece (ili dogradnja traumatizirane krune zuba) |
| 52329 | Poliranje ispuna |
| 52356 | Jetkanje cakline |
| 52361 | Vitalna amputacija pulpe |
| 52370 | Vitalna ekstirpacija pulpe i punjenje korijenskog kanala po kanalu kod predškolskog djeteta |
| 52371 | Mortalna amputacija mliječnog zuba |
| 52372 | Vitalna ekstirpacija pulpe i punjenje korj. kanala po kanalu kod školske djece do 18 god. |
| 52373 | Liječenje gangrene i punjenje korj. kanala po kanalu kod predšk. djece |
| 52374 | Liječenje gangr. i punjenje korj. kanala po kanalu kod šk. djece do 18 g. |
| 52375 | Odstranjivanje starog neodgovar. punjenja i ponovno punjenje po kanalu |
| 91401 | Izdavanje liječničke potvrde |
| 91402 | Izdavanje liječničke ispričnice |

Standardni materijal: – amalgamski ispun u području premolara i molara

– kompozitni ispuni u interkaninom sektoru 3-3

– fosfatno-cementni ili staklenojonomerni-cementni ispuni djeci do 18 godina

d – stomatološko-protetska zaštita djece do 18 godina

|  |  |  |
| --- | --- | --- |
| ŠIFRA | NAZIV POMAGALA\* | KOLIČINA  (po čeljusti) |
| 52332 | Lijevana nadogradnja | 2 |
| 52344 | Krunica metalna jednodjelna lijevana | 2 |
| 52342 | Fasetirana krunica | 2 |
| 93004 | Djelomična zubna proteza s bazom do 10 elem. akrilatna | 1 |
| 93005 | Djelomična zubna proteza s bazom preko 10 elem. akrilatna | 1 |
| 93080 | Reparatura proteze (prijelom i jedan elem.) | 1 |
| 93081 | Reparatura proteze s dva ili više elem. | 1 |

\* navedena stomatološko-protetska pomagala utvrđena su brojem i rokom uporabe prema Pravilniku o ortopedskim i drugim pomagalima

2. Osnovna stomatološka zaštita osiguranih osoba iznad 18 godina

a – palijativna stomatološka zaštita iznad 18 godina

|  |  |
| --- | --- |
| ŠIFRA | PALIJATIVNA STOMATOLOŠKA ZAŠTITA |
| 11031 | Prvi stomatološki pregled |
| 11032 | Kontrolni stomatološki pregled |
| 11601 | Konzultacija stomatologa |
| 45394 | Impregnacija ili zaštita zuba |
| 52304 | Liječenje rane (alveolitis-komplikacije post ex) |
| 52360 | Neizravno ili izravno prekrivanje pulpe |
| 52379 | Trajno cementiranje ili skidanje stare krunice |
| 52401 | Incizija parodontalnog apscesa |
| 52402 | Trepanacija pulpnog kanala |
| 52421 | Konzervativno liječenje teškog nicanja umnjaka |
| 52484 | Mjerenje stupnja klimavosti zuba po luku |
| 88941 | Zaustavljanje krvarenja nakon ekstrakcije zuba |
| 91001 | Propisivanje lijekova na recept ili izdavanje uputnice |
| 93002 | Prva pomoć (provizorij+lijek) |

b – preventivna stomatološka zaštita osiguranih osoba iznad 18 godina

|  |  |
| --- | --- |
| ŠIFRA | PREVENTIVNA STOMATOLOŠKA ZAŠTITA |
| 11031 | Prvi stomatološki pregled |
| 45201 | Odstranjivanje mekih i tvrdih zubnih naslaga |
| 45210 | Čišćenje zubnih lukova i poliranje |
| 45220 | Selektivno brušenje po zubu |
| 45221 | Spaljivanje papile ili džepova |
| 45222 | Liječenje desni po posjeti |

c – kurativna stomatološka zaštita osiguranih osoba iznad 18 godina

|  |  |
| --- | --- |
| ŠIFRA | KURATIVNA STOMATOLOŠKA ZAŠTITA |
| 11031 | Prvi stomatološki pregled |
| 11032 | Kontrolni stomatološki pregled |
| 31006 | Očitavanje obične intraoralne snimke zuba |
| 31013 | Očitavanje ortopantomografske snimke zuba |
| 52301 | Ekstrakcija jednokorijenskog zuba |
| 52302 | Ekstrakcija višekorijenskog zuba |
| 52374 | Liječenje gangrene i punjenje kanala po kanalu |
| 52375 | Odstranjivanje starog neodgovarajućeg punjenja i ponovno punjenje |
| 52388 | Mortalna ekstirpacija i punjenje kanala po kanalu |
| 52372 | Vitalna ekstirpacija i punjenje kanala po kanalu |
| 88910 | Površinsku anesteziju |
| 88911 | Lokalna infiltracijska anestezija odnosno provodna anestezija |
| 52320 | Ispun jednoplošni |
| 52321 | Ispun dvoplošni |
| 52322 | Ispun troplošni |
| 52329 | Poliranje ispuna |
| 52356 | Jetkanje cakline |

Napomena: Standardni materijal za ispune:

– amalgamski ispuni u području premolara i molara

– kompozitni ispuni u interkaninom sektoru 3-3

– staklenojonomerni-cementi u interkaninom sektoru

d – stomatološko-protetska zaštita osiguranih osoba iznad 18 godina (pomagalo participira osiguranik u skladu sa Zakonom i ostalim aktima Zavoda)

|  |  |  |  |
| --- | --- | --- | --- |
| ŠIFRA | NAZIV POMAGALA\* | KOLIČINA  (po čeljusti)  18 – 65 god. | KOLIČINA (po čeljusti) iznad 65 god. |
| 52332 | Lijevana nadogradnja | 2 | 2 |
| 52344 | Krunica metalna jednodjelna lijevana | 2 | 2 |
| 52342 | Fasetirana krunica | 2 | 2 |
| 52359\*\* | Modificirana fasetirana krunica | 2 | 2 |
| 52369\*\* | Modificirana krunica jednodijelna lijevana | 2 | 2 |
| 93004 | Djelomična zubna proteza s bazom do 10 elem. akrilatna | 1 | 1 |
| 93005 | Djelomična zubna proteza s bazom preko 10 elem. akrilatna | 1 | 1 |
| 93006 | Metalna lijevana proteza djelomična | 1 | 1 |
| 93008 | Totalna zubna proteza –akrilatna | 1 | 1 |
| 93007\*\* | Totalna zubna proteza s metalnom bazom | 1 | 1 |
| 93014 | Podlaganje proteze | 1 | 1 |
| 93080 | Reparatura proteze (prijelom i jedan elem.) | 1 | 1 |
| 93081 | Reparatura proteze s dva ili više elem. | 1 | 1 |

\* navedena stomatološko-protetska pomagala utvrđena su brojem i rokom uporabe prema Pravilniku o ortopedskim i drugim pomagalima

\*\* pravo na izradu navedenih stomatološko-protetskih pomagala u primarnoj (polivalentnoj) stomatološkoj zdravstvenoj zaštiti ima samo specijalist stomatološke protetike, prema medicinskim indikacijama/uvjetima za ostvarivanje prava na pomagalo iz Popisa stomatoloških pomagala koji je sastavni dio Pravilnika o ortopedskim i drugim pomagalima.«

Članak 10.

U tablici iz članka 19. stavka 1. pod rednim brojem 7. riječi: »hitna medicinska pomoć« zamjenjuju se riječima: »hitna medicina«.

Članak 11.

Članak 22. briše se.

Članak 12.

U članku 23. stavku 1. iza podstavka 1. dodaje se novi podstavak 2. koji glasi:

» – kadrovski i vremenski normativi iz Popisa postupaka«

Dosadašnji podstavak 2. postaje podstavak 3.

Članak 13.

Iza članka 24. dodaje se novi članak 24. a koji glasi:

»Članak 24.a

Standard postupaka i usluga u djelatnosti ortodoncije utvrđen je kako slijedi:

a – Skupine dentoalveolarnih anomalija i vrijeme potrebno za terapiju i retenciju

|  |  |  |  |  |  |
| --- | --- | --- | --- | --- | --- |
| Redni broj skupine | Anomalija | Trajanje terapije fiksnim ortodntskim uređajem | Trajanje terapije mobilnim ortodontskim uređajem | Vrijeme retencije | Ukupno vrijeme terapije |
| 1. | Primarna kompresija, sekundarna kompresija i tercijarna kompresija;  pseudoprogenija; progenijski prisilni zagriz; križni zagriz jednostrani; retinirani i impaktirani zubi | Do 3 godine | Do 3 godine | Do 2 godine | Do 5 godina \* |
| 2. | Pokrovni zagriz; križni zagriz obostrani; otvoreni zagriz – dentoalveolarni | Do 4 godine | Do 5 godina | Do završenog rasta i razvoja odnosno do 2 godine nakon kirurškog tretmana (i nakon 18. god. života) | Do 7 godina \*\* |
| 3. | Otvoreni zagriz – skeletni; prava progenija; rascjepi usne i nepca, dentoalveolarne anomalije uzrokovane metaboličkim nasljednim i ostalim sustavnim bolestime | Potrebna mješovita terapija (mobilnim i fiksnim uređajem) |  | Do završetka rasta i razvoja | Od najranije dobi do završetka rasta i razvoja ili do kirurškog tretmana i nakon 18. godine života\*\* |

\* skidanje fiksnog ortodontskog uređaja, kontrola tijeka ortodontske terapije i readaptacija ortodontskog uređaja kao i retencijski ortodontski uređaj nakon redovite terapije fiksnim ortodontskim uređajem odobrava se do navršene 19. godine života uz prilog povijesti bolesti i ortodontskog kartona o redovitom dolasku osigurane osobe Zavoda na ortodontsku terapiju

\*\* skidanje fiksnog ortodontskog uređaja, kontrola tijeka ortodontske terapije i readaptacija ortodontskog uređaja kao i retencijski uređaj nakon provedene terapije fiksnim ortodontskim uređajem odobrava se do završetka terapije.

b – popis postupaka/DTP-a za djelatnost ortodoncije

|  |  |
| --- | --- |
| Šifra | Naziv Postupka |
| 11033 | Prvi specijalistički ortodontski pregled |
| 11034 | Kontrolni spec. ortodontski pregled – najviše 2x godišnje |
| 91310 | Kontrola tijeka ortodontskog liječenja – najviše 10x godišnje |
| 52466 | Readaptacija ortodontskog uređaja – najviše 10x godišnje |
| 13020 | Uzimanje otiska zubnih lukova i izrada studijskog modela uključivo otisak oba zubna luka i izradu, te arhiviranje studijskog modela |
| 13021 | Analiza studijskih modela obuhvaća: mjerenje širine pojedinih zubi, zubnih skupina, interdentalnih prostora, mjerenje prednje i stražnje širine zubnih lukova, njihove visine, analiziranje rezultata mjerenja, njihovo uspoređivanje s prosječnim vrijednostima, utvrđivanje međučeljusnih odnosa na studijskom modelu i evidentiranje rezultata u zdravstvenu kartoteku. Obavlja se na početku liječenja odnosno rehabilitacije. U ortodonciji ponovo najmanje 6 mjeseci nakon početka liječenja. |
| 31060 | Očitavanje RTG ortopantomogram snimke |
| 31061 | Očitavanje i analiza telerendgenske snimke glave |
| SKZ40 | Postavljanje fiksnog ortodontskog uređaja za jednu čeljust – jednom u tijeku ortodontske terapije |
| SKZ41 | Skidanje fiksnog ortodontskog uređaja – za jednu čeljust |
| SKZ42 | Izrada i postavljanje retencije nakon ortodontske terapije – mobilni retainer po čeljusti – jednom u tijeku ortodontske terapije |
| SKZ43 | Postavljanje retencije nakon ortodontske terapije – fiksni retainer po čeljusti – jednom u tijeku ortodontske terapije |
| SKZ44 | Izrada i postavljanje mobilnog ortodontskog uređaja – monomaksilarnog – jednom godišnje tijekom ortodontske terapije prema medicinskoj indikaciji |
| SKZ45 | Izrada i postavljanje mobilnog ortodontskog uređaja – bimaksilarnog – jednom godišnje tijekom ortodontske terapije prema medicinskoj indikaciji |
| SKZ46 | Reparatura mobilnog ortodontskog uređaja – jednom godišnje u tijeku ortodontske terapije |
| SKZ47 | Postavljanje Headgeara – potpornja po Delair-u – jednom u tijeku ortodontske terapije |

Članak 14.

U članku 29. riječi: »hitne medicinske pomoći« zamjenjuju se riječima: »hitne medicine«.

Članak 15.

Ovaj Pravilnik objavljuje se u »Narodnim novinama«, a primjenjuje se od 1. siječnja 2009. godine.

Klasa: 025-04/08-01/320

Urbroj: 338-01-01-08-1

Zagreb 30. prosinca 2008.

Predsjednik
Upravnog vijeća Hrvatskog zavoda za zdravstveno osiguranje prim. prim. Stjepan Bačić, dr. med., v. r.

Pravilnik, NN 2/2009-50